**Átfogó értékelés**

**az Önkormányzat 2021. évi gyermekjóléti és gyermekvédelmi feladatainak ellátásáról**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 96. § (6) bekezdése szerint a települési önkormányzat a gyermekjóléti és gyermekvédelmi feladatainak ellátásáról minden év május 31-ig átfogó értékelést készít, amelyet a Képviselő-testület megtárgyal.

A gyermekjóléti és gyermekvédelmi beszámoló tartalmi követelményét a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Korm. rendelet 10. számú melléklete tartalmazza.

A Gyvt. 96.§ (6) bekezdése szerint az értékelést - települési önkormányzat esetén a képviselő-testület általi megtárgyalást követően - meg kell küldeni a gyámhatóságnak. A gyámhatóság az értékelés kézhezvételétől számított harminc napon belül javaslattal élhet a települési önkormányzat, illetve az állam fenntartói feladatainak ellátására a Kormány rendeletében kijelölt szerv felé, amely hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.

A gyermekek védelme a gyermek családban történő nevelkedésének elősegítésére, veszélyeztetettségének megelőzésére és megszüntetésére, valamint a szülői vagy más hozzátartozói gondoskodásból kikerülő gyermek helyettesítő védelmének biztosítására irányuló tevékenység.

A gyermekvédelmi rendszer működtetése állami és önkormányzati feladat. A gyermekek védelmét pénzbeli, természetbeni ellátásokkal, személyes gondoskodást nyújtó gyermekjóléti alapellátásokkal biztosítja az önkormányzat.

**Átfogó értékelés az Önkormányzat gyermekjóléti és gyermekvédelmi feladatainak ellátásáról**

**1. A település demográfiai mutatói (különös tekintettel a 0-18 éves korosztály adataira):**

A település állandó lakosainak száma 2021. január 1. napján 216 fő.

A népesség korcsoportonkénti megoszlása a következő:

|  |  |
| --- | --- |
| **Korcsoport** | **fő** |
| 0-3 éves | 5 |
| 4-7 éves | 11 |
| 8-14 éves | 13 |
| 15-18 éves | 9 |
| 19-62 éves | 127 |
| 63-feletti | 51 |
| **Összesen:** | **216** |

A 0-18 év közötti korosztály létszáma 29 fő, összességében az előző évhez képest csökkent.

**2. Az önkormányzat által nyújtott pénzbeli, természetbeni ellátások biztosítása**

A **rendszeres gyermekvédelmi kedvezményre** való jogosultság megállapításának célja annak igazolása, hogy a gyermek szociális helyzete alapján jogosult a Gyvt. 19. § (1) bekezdésében meghatározott kedvezmények és természetbeni támogatások igénybevételére. A gyermek rendszeres gyermekvédelmi kedvezményre való jogosultságát a települési önkormányzat jegyzője állapítja meg.

Nóráp községben 2021. évben rendszeres gyermekvédelmi kedvezményben, illetve kiegészítő támogatásban egy család sem részesült.

Az önkormányzat az oktatási tanévkezdéssel járó anyagi terhek enyhítésére évi egyszeri alkalommal jövedelmi viszonyok alapján iskolakezdési támogatást nyújt az óvodai ellátást igénybevevő, illetve nappali tagozatos tanulók szülőinek vagy törvényes képviselőinek részére. Az Önkormányzat a támogatást készpénz formájában biztosította. 2021 évben az óvodások után 13.000 Ft/fő, általános és középiskolások, illetve nappali tagozatos felsőoktatási tanulmányokat folytatók után után 20.000 Ft /fő támogatást biztosított.

Az Önkormányzat a Gyvt. 21/C. § (1) bekezdésének a) pontja alapján szünidei gyermekétkeztetés keretében a szülő, törvényes képviselő kérelmére a déli meleg főétkezést a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére ingyenesen biztosít a tavaszi, a nyári, az őszi és a téli szünetekben. Nóráp községben ilyen ellátás nem volt.

Az intézményi gyermekétkeztetést a jogszabályban meghatározott kedvezményekkel biztosítjuk:

- az **intézményi térítési díj 50%-os normatív kedvezményével kell biztosítani**

*a)* az 1-8. évfolyamon felül nappali rendszerű iskolai oktatásban részt vevő tanuló számára, ha rendszeres gyermekvédelmi kedvezményben részesül;

*b)* az 1-8. és az azon felüli évfolyamon nappali rendszerű iskolai oktatásban részt vevő tanuló számára, ha olyan családban él, amelyben három vagy több gyermeket nevelnek, feltéve, hogy az (1) bekezdés *b)* pont *ba)* alpontja alapján a tanuló nem részesül ingyenes intézményi gyermekétkeztetésben;

*c)* az (1) bekezdés *a), b)* és *d)* pontja szerinti életkorú, tartósan beteg vagy fogyatékos gyermek számára, feltéve, hogy az (1) bekezdés alapján a gyermek nem részesül ingyenes intézményi gyermekétkeztetésben.

A községben lévő gyermekek a pápakovácsi Mesevár Német Nemzetiségi Óvodában, illetve a Pápakovácsi Kastély Német Nemzetiségi Nyelvoktató Általános Iskolában veszik igénybe az ellátást. Néhány gyermeket pápai intézménybe irattak be szüleik.

Az önkormányzat csatlakozott a Bursa Hungarica Felsőoktatási Önkormányzati Ösztöndíjpályázathoz.

2021. évben 3 fő részére biztosítottunk havi 5-5 ezer forint támogatást.

**3. Az önkormányzat által biztosított személyes gondoskodást nyújtó ellátások**

A szociális igazgatásról és szociális ellátásokról szóló 1993. évi III. törvény (a továbbiakban: Szt.) és a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 2016. január 1. napján hatályba lépő rendelkezései által új ellátási forma jött létre, a család – és gyermekjóléti szolgáltatás, amely a gyermekjóléti szolgáltatás és a családsegítés teljes integrációja jött létre. Ezzel egyidejűleg létrejöttek a járási székhelyeken megalakultak a család-és gyermekjóléti központok.

A gyermekjóléti szolgáltatás olyan, a gyermek érdekeit védő speciális személyes szociális szolgáltatás, amely a szociális munka módszereinek és eszközeinek felhasználásával szolgálja a gyermek testi és lelki egészségének, családban történő nevelkedésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, illetve a családjából kiemelt gyermek visszahelyezését.

A gyermekjóléti szolgáltatás a családsegítéssel egy szolgáltató - a család- és gyermekjóléti szolgálat (a továbbiakban: gyermekjóléti szolgálat) - keretében működtethető. A gyermekjóléti szolgálat ellátja a Gyvt. 39. § és a (2) bekezdés szerinti gyermekjóléti szolgáltatási feladatokat, valamint a családsegítés Szt. 64. § (4) bekezdése szerinti feladatait.

Az Önkormányzat a család-és gyermekjóléti szolgáltatás feladatait a Pápakörnyéki Önkormányzatok Feladatellátó Társulás Családsegítő és Gyermekjóléti Szolgálata keretében látja el.

Tevékenységükről külön beszámolót csatoltunk.

**A gyermekek napközbeni ellátásának, gyermekek átmeneti gondozásának biztosítása**

## A gyermekek napközbeni ellátásának biztosítása a Mesevár Német Nemzetiségi Óvodában történik.

**4. Szakmai ellenőrzések**

A Veszprém Megyei Kormányhivatal által 2021. évben gyámügyi hatósági tevékenység átfogó ellenőrzésére került sor , kisebb hiányosságokat állapítottak meg, Nóráp község vonatkozásában hiányosság nem volt.

A kért adatszolgáltatásokat a felügyeleti szerv részére rendszeresen teljesítettük.

**5. Jövőre vonatkozó javaslatok**

A gyermekek védelme vonatkozásában a jövőre vonatkozó céloknak, elképzeléseknek arra kell irányulniuk, hogy a község megfelelő környezeti feltételeket teremtsen a feltörekvő fiatal korosztály számára, ahol otthonosan érzik magukat, ahol kiszámíthatóak az életviszonyaik, ahol problémák esetén szakértő segítséget találnak azok megoldásához, és ahol felkészülhetnek a felelősen élő és cselekvő magyar állampolgárként való életükre.

Kiemelten fontos a prevenciós tevékenység a hátrányokkal küzdő iskoláskorú gyermekek, fiatalok és családjaik számára szülői szerepet erősítő, családi konfliktusokat rendező, a családi kohéziót erősítő, valamint az oktatási rendszeren kívüli integrációs, prevenciós programok, felvilágosító, tájékoztató jellegű előadások lebonyolítása.

Ehhez továbbra is együtt kell, hogy működjenek a különböző szakterületek gyermekekkel foglalkozó szakemberei, hiszen egymás szakmai kompetenciáit felhasználva valósulhat meg a gyermekvédelmi rendszer gyors, pontos, hatékony és kiszámítható módon történő működése.

**6. Bűnmegelőzési program**

Az Önkormányzat 2015. augusztus 11-i ülésén fogadta el a 27/2015. KT határozatával a település bűnmegelőzési koncepcióját. A koncepció bemutatja, elemzi a település helyzetét, meghatározza a jövőképet a közbiztonságról, felsorolja a prioritásokat, illetve az ezekre vonatkozó intézkedési terveket.

2021 évben bűncselekményt elkövetett gyermekkorúról, illetve fiatalkorúról nem volt tudomásunk.

**7. Civil szervezetek részvétele**

A településen 2021. évben alakult meg a Nórápi Értékmegőrző Tollfosztó Egyesület. Tevékenysége a következő időszakban alakul ki.

Nóráp 2022. május 19.

Antalné Ihász Mária

polgármester